# bez'
## Brezhoneg
### Etimologiezh

    Berradur, eus bezañ.
    Skrivañ bez' e-lec'h bez (en doare-gourc'hemenn) a ro tu d'ober ar c'hemm etre an div furm.

### Furm verb

bez'
* Stumm eus bezañ e penn-kentañ ur frazenn, dirak ur stumm displeget eus ar verb bezañ peurvuiañ:
    bez' emañ
    bez' ez eus : bezañ 'zo.
*   * Bez e zeus kristenien vad ha kristenien fall. — (Katekiz ar vugale vihan, p. 29.)
*   * Bez' ez eus tud hag a zo mat da stagañ. — (Jules Gros, Le trésor du breton parlé Troisième Partie, 1974, p. 70.) [-Douetus-bras eo e vije bet skrivet bez' ez eus gant Gules Gros].
    bez' a zo : bezañ 'zo, bez' ez eus ;
    bez' ez on, bez' ez eo, bez' ez int;
    bez' e vez
    bez' e vo
    bez' edo
*   * Bez' edo neuze e-tal ti eun den koz. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 199.)
    bez' e oa
*   * Bez' e oa ur wech daou gozh hag o doa ur verc'h pennhêrez. — (Marsel Klerg, Faltazi an amzerioù kent, Mouladurioù Hor Yezh, 1999, p. 139.)
    bez' e voe
* dirak verboù all:
    kaout
*   * Oh ! sac'h an dien ! na me zo diot ! bez' em eus aze er baner peadra da zibri... — (Klaoda ar Prad, Marvailhou ar Vretoned e-tal an tan, Sant-Brieg, 1907, p. 91.)
*   * Geo, bez' am eus ... — (Jules Gros, Le trésor du breton parlé Première Partie, 1966, p. 13.)
*   * Bez' hoc'h eus 'ta un ene ha n'emañ ket ganeoc'h? — (Troude ha Milin, Labous ar Wirionez ha Marvailhoù all, Skridoù Breizh, 1950, p. 141.)
*   * Petra hon deveze? Bez' hon deveze legistri, teod, kig-rost, ... — (Jules Gros, Le trésor du breton parlé Troisième Partie, 1974, p. 194.)
*   * -Bez' ho po? -Ya, bez' am bo. — (Jules Gros, Le trésor du breton parlé Troisième Partie, 1974, p. 82.)
    gallout
*   * Bez e c'hellfe debriñ holl zantelezhioù an ti pa ne vefen ket war soñj. — (Frañseza Kervendal, Un aod, ur galon, Hor Yezh, 1987, p. 26.)
    gouzout
*   * -N'eo ket me am boa graet an taol. -Bez' e c'houzon — (Jules Gros, Le trésor du breton parlé Troisième Partie, 1974, p. 71.)
*   * Bez' e ouie an tu da sachañ dour war he milin — (Jules Gros, Le trésor du breton parlé Troisième Partie, 1974, p. 71.)